title: 2017 m. balandžio 27 d. Europos Parlamento sprendimas (ES) 2017/1719 dėl Europos policijos biuro (Europolo) 2015 finansinių metų sąskaitų uždarymo

text:
29.9.2017

               LT

               Europos Sąjungos oficialusis leidinys

               L 252/318

         EUROPOS PARLAMENTO SPRENDIMAS (ES) 2017/1719
   2017 m. balandžio 27 d.
   dėl Europos policijos biuro (Europolo) 2015 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į Europos policijos biuro 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos policijos biuro 2015 finansinių metų metinių ataskaitų kartu su Biuro atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2017 m. vasario 21 d. rekomendaciją dėl patvirtinimo, kad Biuras įvykdė 2015 finansinių metų biudžetą (05873/2017 – C8-0070/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2009 m. balandžio 6 d. Tarybos sprendimą 2009/371/TVR dėl Europos policijos biuro (Europolo) (4) įsteigimo, ypač į jo 43 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 (5) 208 straipsnyje, ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A8-0107/2017),

               1.

               pritaria Europos policijos biuro 2015 finansinių metų sąskaitų uždarymui;

               2.

               paveda Pirmininkui perduoti šį sprendimą Europos policijos biuro direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 449, 2016 12 1, p. 198.

      (2)  Žr. 1 išvadą.

      (3)  OL L 298, 2012 10 26, p. 1.

      (4)  OL L 121, 2009 5 15, p. 37.

      (5)  OL L 328, 2013 12 7, p. 42.


title: 2014/878/ES: 2014 m. lapkričio 26 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą (Suomijos paraiška „EGF/2014/008 FI/STX Rauma“ )

text:
6.12.2014

               LT

               Europos Sąjungos oficialusis leidinys

               L 350/11

         EUROPOS PARLAMENTO IR TARYBOS SPRENDIMAS
   2014 m. lapkričio 26 d.
   dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą (Suomijos paraiška „EGF/2014/008 FI/STX Rauma“)

      (2014/878/ES)

   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006 (1), ypač į jo 15 straipsnio 4 dalį,
   atsižvelgdami į 2013 m. gruodžio 2 d. Tarybos reglamentą (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (2), ypač į jo 12 straipsnį,
   atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (3), ypač jo 13 punktą,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas teikti paramą atleistiems darbuotojams ir darbo veiklą nutraukusiems savarankiškai dirbantiems asmenims dėl su globalizacija susijusių esminių pasaulio prekybos sistemos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės, kaip nurodyta Reglamente (EB) Nr. 546/2009 (4), arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)

               EGF didžiausia metinė suma neviršija 150 mln. EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013 12 straipsnyje;

               (3)

               2014 m. gegužės 27 d. Suomija pateikė paraišką mobilizuoti EGF lėšas dėl darbuotojų atleidimo iš Suomijos įmonės „STX Finland Oy“ Raumoje ir ją papildė išsamesne informacija, kaip nustatyta Reglamento (ES) Nr. 1309/2013 8 straipsnio 3 dalyje; Ši paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje;

               (4)

               todėl iš EGF turėtų būti mobilizuota 1 426 800 EUR suma finansinei paramai pagal Suomijos pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2014 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 1 426 800 EUR įsipareigojimų ir mokėjimų asignavimų sumą.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre, 2014 m. lapkričio 26 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         S. GOZI

      (1)  OL L 347, 2013 12 20, p. 855.

      (2)  OL L 347, 2013 12 20, p. 884.

      (3)  OL C 373, 2013 12 20, p. 1.

      (4)  OL L 167, 2009 6 29, p. 26.


title: 2005/553/EB: 2005 m. balandžio 12 d. Europos Parlamento sprendimas dėl šeštojo, septintojo, aštuntojo ir devintojo Europos plėtros fondų 2003 finansinių metų sąskaitų uždarymo

text:
27.7.2005

               LT

               Europos Sąjungos oficialusis leidinys

               L 196/152

      EUROPOS PARLAMENTO SPRENDIMAS

   2005 m. balandžio 12 d.
   dėl šeštojo, septintojo, aštuntojo ir devintojo Europos plėtros fondų 2003 finansinių metų sąskaitų uždarymo
   (2005/553/EB)
   EUROPOS PARLAMENTAS,
   atsižvelgdamas į pranešimą dėl tolesnių veiksmų po biudžeto įvykdymo patvirtinimo 2002 m. (KOM(2004) 0648 – C6-0126/2004),
   atsižvelgdamas į šeštojo, septintojo, aštuntojo ir devintojo Europos plėtros fondų 2003 finansinių metų balansą ir sąskaitas (KOM(2004) 0667 – C6-0165/2004),
   atsižvelgdamas į 2003 m. Finansų valdymo pranešimą dėl šeštojo, septintojo, aštuntojo ir devintojo Europos plėtros fondų (SEC(2004) 1271),
   atsižvelgdamas į Audito Rūmų 2003 m. metų pranešimą dėl šeštojo, septintojo, aštuntojo, devintojo Europos plėtros fondų veiklos kartu su institucijų atsakymais (1),
   atsižvelgdamas į Audito Rūmų patikinimo pareiškimą apie Europos plėtros fondų patikimumą (2),
   atsižvelgdamas į 2005 m. kovo 8 d. Tarybos rekomendacijas (6865/2005 – C6-0078/2005, 6866/2005 – C6-0079/2005, 6867/2005 – C6-0080/2005, 6868/2005 – C6-0081/2005),
   atsižvelgdamas į 1995 m. gruodžio 20 d. Vidaus susitarimą tarp valstybių narių vyriausybių atstovų, susitikusių Tarybos posėdyje, dėl pagal ketvirtosios AKR ir EB konvencijos antrojo finansinio protokolo teikiamos Bendrijos paramos finansavimo ir administravimo (3),
   atsižvelgdamas į 2000 m. rugsėjo 18 d. Vidaus susitarimą tarp valstybių narių vyriausybių atstovų, susitikusių Tarybos posėdyje, dėl pagal 2000 m. birželio 23 d. Kotonu (Beninas) pasirašyto Afrikos, Karibų jūros ir Ramiojo vandenyno šalių ir Europos Bendrijos ir jos valstybių narių partnerystės susitarimo finansinį protokolą skiriamos Bendrijos paramos finansavimo ir administravimo ir finansinės paramos paskirstymo užjūrio šalims ir teritorijoms, kurioms galioja EB sutarties ketvirtoji dalis (4),
   atsižvelgdamas į 1998 m. birželio 16 d. Finansinio reglamento 74 straipsnį, taikomą bendradarbiavimui finansuojant plėtrą pagal ketvirtąją AKR ir EB konvenciją (5),
   atsižvelgdamas į 2003 m. kovo 27 d. Finansinio reglamento 119 straipsnį, taikomą devintajam Europos plėtros fondui (6),
   atsižvelgdamas į Darbo tvarkos taisyklių 70 straipsnį, 71 straipsnio trečią įtrauką ir V priedą,
   atsižvelgdamas į Biudžeto kontrolės komiteto pranešimą bei Vystymosi komiteto nuomonę (A6-0069/2005),

               1.

               Pažymi, kad šeštojo, septintojo, aštuntojo ir devintojo Europos plėtros fondų finansinė padėtis 2003 m. gruodžio 31 d. buvo tokia:
               Bendras EPF išteklių panaudojimas iki 2003 m. gruodžio 31 d.

                           (milijonais eurų)

                              Padėtis 2002 m. pabaigoje

                              Biudžeto vykdymas 2003 finansiniais metais

                              Padėtis 2003 m. pabaigoje

                           Visa suma

                           Įvykdymo lygis % (9)

                           6-asis EPF

                           7-asis EPF

                           8-asis EPF (10)

                           9-asis EPF (11)

                           Visa suma (11)

                           6-asis EPF

                           7-asis EPF

                           8-asis EPF (10)

                           9-asis EPF (11)

                           Visa suma (11)

                           Įvykdymo lygis % (9)

                              A – IŠTEKLIAI
                               (7)

                              32 840,4

                           – 357,5

                           – 585,6

                           – 1 736,7

                           15 493,1

                              12 813,3

                              7 471,6

                              10 926,1

                              11 762,9

                              15 493,1

                              45 653,7

                           B – PANAUDOJIMAS

                                          1.

                                       Finansiniai įsipareigojimai

                              29 921,2

                              91,1

                              – 13,1

                              – 2,6

                              255,1

                              3 522,4

                              3 761,8

                              7 471,6

                              10 926,1

                              11 762,9

                              3 522,4

                              33 683,0

                              73,8

                                          2.

                                       Individualūs teisiniai įsipareigojimai

                              24 824,2

                              75,6

                              30,7

                              311,7

                              1 406,6

                              1 133,7

                              2 882,7

                              7 349,6

                              10 297,1

                              8 926,5

                              1 133,7

                              27 706,9

                              60,7

                                          3.

                                       Mokėjimai
                                        (8)

                              21 536,4

                              65,6

                              47,0

                              486,2

                              1 559,6

                              281,7

                              2 374,5

                              7 282,1

                              9 718,6

                              6 628,5

                              281,7

                              23 910,9

                              52,4

                              C – Neatlikti mokėjimai (B1–B3)

                              8 384,8

                              25,5

                              189,5

                              1 207,5

                              5 134,4

                              3 240,7

                              9 772,1

                              21,4

                              D – Likutis (A–B1)

                              2 919,2

                              8,9

                              0,0

                              0,0

                              0,0

                              11 970,7

                              11 970,7

                              26,2

                              Šaltinis: Audito Rūmų metinė ataskaita apie 2003 finansinius metus, p. 403.

               2.

               Pritaria sąskaitų uždarymui dėl šeštojo, septintojo, aštuntojo ir devintojo Europos plėtros fondų biudžeto įvykdymo 2003 finansiniais metais;

               3.

               Paveda Pirmininkui perduoti šį sprendimą Komisijai, Tarybai, Teisingumo Teismui, Audito Rūmams ir Europos Investicijų Bankui bei paskelbti jį Europos Sąjungos oficialiajame leidinyje (L serijoje).

         Josep BORRELL FONTELLES

            Pirmininkas

         Julian PRIESTLEY

            Generalinis sekretorius

      (1)  OL C 293, 2004 11 30, p. 315.

      (2)  OL C 293, 2004 11 30, p. 327.

      (3)  OL L 156, 1998 5 29, p. 108.

      (4)  OL L 317, 2000 12 15, p. 355.

      (5)  OL L 191, 1998 7 7, p. 53.

      (6)  OL L 83, 2003 4 1, p. 1.

      (7)  Pradinės 6-ajam, 7-ajam, 8-ajam ir 9-ajam EPF paskirtos sumos, palūkanos, įvairūs ištekliai ir sumos, perkeltos iš ankstesnių EPF.

      (8)  Įskaitant Stabex pervedimus (7-asis EPF – 104 milijonai EUR, 8-asis EPF – 87 milijonai EUR, iš viso 191 milijonas EUR).

      (9)  Išreikšta išteklių dalimi procentais.

      (10)  Įskaitant 732,9 milijonų EUR finansinių įsipareigojimų, 347,7 milijonų EUR individualių teisinių įsipareigojimų ir 97,7 milijonų EUR išankstinių mokėjimų Kotonu susitarimo įgyvendinimui.

      (11)  NB: siekiant lengviau palyginti su ankstesniais metais, į šiuos skaičius įtraukiami veiksmai, kuriuos savarankiškai tvarko EIB (asignavimai – 2 245 milijonai EUR, finansiniai įsipareigojimai – 366 milijonai EUR, individualūs finansiniai įsipareigojimai – 140 milijonų EUR, mokėjimai – 4 milijonai EUR).

      Šaltinis: Audito Rūmų metinė ataskaita apie 2003 finansinius metus, p. 403.

         EUROPOS PARLAMENTO REZOLIUCIJA

      su pastabomis, sudarančiomis sprendimo dėl šeštojo, septintojo, aštuntojo ir devintojo Europos plėtros fondų 2003 finansinių metų biudžeto įvykdymo patvirtinimo Komisijai dalį
      EUROPOS PARLAMENTAS,
      atsižvelgdamas į pranešimą dėl tolesnių veiksmų po 2002 m. biudžeto įvykdymo patvirtinimo (KOM(2004) 0648 – C6-0126/2004),
      atsižvelgdamas į šeštojo, septintojo, aštuntojo ir devintojo Europos plėtros fondų 2003 finansinių metų balansą ir sąskaitas (KOM(2004) 0667 – C6-0165/2004),
      atsižvelgdamas į Audito Rūmų 2003 m. metų pranešimą dėl šeštojo, septintojo, aštuntojo, devintojo Europos plėtros fondų veiklos kartu su institucijų atsakymais (1),
      atsižvelgdamas į Audito Rūmų patikinimo pareiškimą apie Europos plėtros fondų patikimumą (2),
      atsižvelgdamas į savo 2001 m. kovo 1 d. rezoliuciją dėl Komisijos komunikato Tarybai ir Europos Parlamentui dėl Europos Bendrijos vystimosi politikos (3),
      atsižvelgdamas į savo 2004 m. balandžio 22 d. rezoliuciją dėl Komisijos komunikato Tarybai ir Europos Parlamentui dėl mūsų bendros ateities kūrimo; dėl išsiplėtusios Sąjungos 2007–2013 m. politikos iššūkių ir biudžeto lėšų (4),
      atsižvelgdamas į EuropeAid Bendradarbiavimo tarnybos 2003 m. metinės veiklos ataskaitą,
      atsižvelgdamas į 2004 m. Komisijos metų ataskaitą Tarybai ir Europos Parlamentui dėl Europos Bendrijos vystymo politikos ir užsienio pagalbos (KOM(2004) 0536),
      atsižvelgdamas į 2005 m. kovo 8 d. Tarybos rekomendacijas (6865/2005 – C6-0078/2005, 6866/2005 – C6-0079/2005, 6867/2005 – C6-0080/2005, 6868/2005 – C6-0081/2005),
      atsižvelgdamas į 1995 m. gruodžio 20 d. Vidaus susitarimo tarp valstybių narių vyriausybių atstovų, susitikusių Tarybos posėdyje, dėl pagal ketvirtosios AKR ir EB konvencijos antrojo finansinio protokolo teikiamos Bendrijos paramos finansavimo ir administravimo 33 straipsnį (5),
      atsižvelgdamas į 2000 m. rugsėjo 18 d. Vidaus susitarimo tarp valstybių narių vyriausybių atstovų, susitikusių Tarybos posėdyje, dėl pagal 2000 m. birželio 23 d. Kotonu (Beninas) pasirašyto Afrikos, Karibų jūros ir Ramiojo vandenyno šalių ir Europos Bendrijos ir jos valstybių narių partnerystės susitarimo finansinį protokolą skiriamos Bendrijos paramos finansavimo ir administravimo ir finansinės paramos paskirstymo užjūrio šalims ir teritorijoms, kurioms galioja EB sutarties ketvirtoji dalis, 32 straipsnį (6),
      atsižvelgdamas į 1998 m. birželio 16 d. Finansinio reglamento 74 straipsnį, taikomą bendradarbiavimui finansuojant plėtrą pagal ketvirtąją AKR ir EB konvenciją (7),
      atsižvelgdamas į 2003 m. kovo 27 d. Finansinio reglamento 119 ir 120 straipsnius, taikomus devintajam Europos plėtros fondui (8),
      atsižvelgdamas į Darbo tvarkos taisyklių 70 straipsnį, 71 straipsnio trečią įtrauką ir V priedą,
      atsižvelgdamas į Biudžeto kontrolės komiteto pranešimą bei Vystimosi komiteto nuomonę (A6-0069/2005),

                  A.

                  kadangi 2003 m. kovo 27 d. Finansinio reglamento 119 straipsniu reikalaujama, kad Komisija imtųsi visų reikalingų veiksmų dėl pastabų, pridėtų prie sprendimo dėl biudžeto įvykdymo patvirtinimo ir Europos Parlamento prašymu pateikti pranešimą dėl priemonių, kurių buvo imtasi atsižvelgiant į šias pastabas ir komentarus,

                  B.

                  kadangi EB išorinės pagalbos reforma buvo pradėta 2000 m. gegužės mėn. (9), o EB vystymo politikos reforma – 2000 m. lapkričio mėn. (10),

                  C.

                  kadangi 2000 m. birželio 23 d. Kotonu pasirašytas Partnerystės susitarimas tarp Afrikos, Karibų jūros ir Ramiojo vandenyno šalių grupės ir Europos bendrijos ir jos valstybių narių (Kotonu susitarimas) (11) įsigaliojo 2003 m. balandžio 1 d.,

            1.   mano, kad vystymo politika sudaro esminę ES išorės veiklos dalį, kuria stengiamasi panaikinti skurdą, stiprinant socialines, švietimo ir sveikatos apsaugos infrastruktūras, didinant skurde gyvenančių visuomenių gamybinį pajėgumą ir remiant šalis, kurios yra suinteresuotos didinti savo vietinį potencialą ir vystytis; pabrėžia, kad Tūkstantmečio vystymosi tikslų (TVT) įgyvendinimas būtų didžiulis žingsnis į priekį, siekiant minėtų tikslų; mano, kad Europos plėtros fondas (EPF) yra svarbi šios politikos priemonė AKR šalyse ir norint padaryti ją efektyvesnę reikia pagerinti fondo veiklą, daugiau dėmesio skiriant veiklai, kuria siekiama panaikinti skurdą, ir tuo pačiu metu siekti didesnio skaidrumo, daugiau atskaitomybės ir tinkamo finansų valdymo;
      2.   pritaria Komisijos pastangoms vystymosi veiklą nukreipti TVT įgyvendinti, įskaitant dešimties pagrindinių rodiklių apibrėžimą; pritaria nuostatai, kad minėti rodikliai būtų panaudoti atliekant tarpinę EPF peržiūrą, skirtą nustatyti naikinant skurdą pasiektą pažangą; ragina Komisiją didinti savo pastangas šioje srityje ir rekomenduoja skirti 35 proc. Europos Sąjungos išlaidų bendradarbiavimui dėl TVT įgyvendinimo;
      3.   pripažįsta Bendrijos pagalbos poveikio TVT įgyvendinimui įvertinimo sunkumus daugelio pagalbą teikiančių šalių aplinkoje; apgailestauja, kad Komisijai nepavyko įdiegti deramos tvarkos, į minėtai pagalbai vertinti ir todėl vertinant besivystančių šalių pažangą, ragina apsiriboti dėmesio sutelkimu į TVT; apgailestauja, kad Komisijos atsakymai į Vystymosi komiteto klausimyno klausimus apie TVT įgyvendinimą Komisijos vystymosi veikloje buvo ypač neapibrėžti;
      4.   pritaria Komisijos patobulintai ataskaitos pateikimo sistemai ir pažymi, kad pagerėjo Metų ataskaitos 2004 dėl EB vystymosi politikos ir išorinės pagalbos (KOM(2004) 0536 ir SEC(2004) 1027) kokybė;
      5.   nusprendžia rengti metines plenarines diskusijas apie Komisijos metų ataskaitą dėl EB vystymosi politikos ir išorinės pagalbos;
      6.   džiaugiasi, kad 2003 metais iš visų AKR šalims skirtų 4 079 milijonų EUR (iš EPF ir bendro ES biudžeto) 33 % (1 346 milijonai EUR) buvo skirti socialinėms paslaugos ir infrastruktūrai; apgailestauja, kad tik 62 milijonai EUR (1,5 %) buvo skirta pradiniam mokslui ir tik 212 milijonų EUR (5,2 %) – sveikatos apsaugai; primygtinai prašo padidinti šiems sektoriams skiriamas lėšas ir ragina 20 % Europos Sąjungos išlaidų, skirtų bendradarbiavimo vystymui, skirti pradiniam mokslui ir sveikatos apsaugai besivystančiose šalyse;
      Sąskaitos

                  7.

                  pažymi, kad balansas ir sąskaitos pateikta pavėluotai; pažymi, kad numatyta nustatytu laiku parengti EPF sąskaitų modernizavimo planą; laukia, kol Komisijos apskaitininkas pateiks ataskaitą apie 2005 m. sausio 1 d. Komisijos sąskaitų, įskaitant EPF sąskaitas, būklę; prašo informuoti apie naujos integruotos informacinių technologijų sistemos (ABAC-FED) modernizavimo padėtį;

                  8.

                  pažymi, kad nors EIB valdomo EPF lėšų Audito Rūmai neaudituoja ir pagal biudžeto įvykdymo patvirtinimo procedūrą Parlamentas netikrina, jos įtraukiamos į EPF sąskaitas; mano, kad fondo veikla būtų skaidresnė, jei informacija apie šias lėšas būtų pateikiama biudžeto įvykdymo patvirtinimo institucijai, kuri yra įpareigota pasirašyti EPF ataskaitas;

            Patikimumo pareiškimas

                  9.

                  pažymi, kad išskyrus su šia padėtimi susijusius sunkumus (12), Audito Rūmų nuomone, sąskaitose patikimai parodomos šeštojo, septintojo, aštuntojo ir devintojo Europos plėtros fondų įplaukos ir išlaidos:

                              a)

                              sumos, mokėtinos šiems EPF ir neįtrauktos į 2003 m. gruodžio 31 d. balansą (27,5 mln. EUR);

                              b)

                              išankstiniai mokėjimai (400 mln. EUR);

                              c)

                                 Stabex lėšos;

                              d)

                              į EIB pervestos ir nepanaudotos lėšos (209 mln. EUR);

                  10.

                  pažymi, kad, Audito Rūmų nuomone, EuropeAid bendradarbiavimo tarnybos vykdomasis direktorius metinės veiklos ataskaitoje turėjo išreikšti abejonę ir pateikti pranešimą apie dar nenustatytus įsiskolinimus ir apie tai, ar tinkamai naudojamos Stabex lėšos, kadangi tuo metu direktorius neturėjo pagrįstoms išvadoms pateikti reikiamos informacijos;

                  11.

                  pažymi, kad atsižvelgdami į atitinkamus sandorius Audito Rūmai mano, jog visos sąskaitose pateikiamos įplaukos, EPF asignavimai, įsipareigojimai ir mokėjimai šiais finansiniais metais yra teisėti ir juos atliekant taisyklių nepažeidžiama; pažymi, kad Audito Rūmų nuomonė pagrįsta priežiūros sistemų ir patikrų analize, daugelio sandorių auditu ir metinės veiklos ataskaitos analize bei EuropeAid bendradarbiavimo tarnybos vykdomojo direktoriaus pareiškimu;

                  12.

                  ragina Komisiją atkreipti dėmesį į toliau vardijamus Audito Rūmų nustatytus priežiūros sistemų ir patikrų trūkumus:

                              a)

                              vidaus kontrolės normos taikomos ribotai, kadangi jų taikymas delegacijose susijęs su įgaliojimų perdavimu, kuris turėjo būti baigtas iki 2004 m. pabaigos;

                              b)

                              reikia tęsti ir geriau įgyvendinti veiklos planus, ypač delegacijų lygmeniu, siekiant ateityje numatyti priežiūros sistemų ir kontrolės veiksmingą pagrindų planą;

                              c)

                              sutarčių ir mokėjimų priežiūros sistemos ir kontrolė yra gerai suplanuota, tačiau ją reikia veiksmingiau įgyvendinti;

            Ataskaita apie finansų valdymą

                  13.

                  pažymi, kad ataskaita apie finansų valdymą pateiktas pavėluotai; pagiria, kad ataskaitoje apie finansų valdymą pateikiamas tinkamas svarbios informacijos kiekis, įskaitant informaciją, kurios 2002 metų biudžeto įvykdymo patvirtinimo rekomendacijoje specialiai pareikalavo Parlamentas; prašo Komisiją toliau tobulinti šią ataskaitą, ypač numatyti galimybę palyginti atskiriems projektams nukreipiamas pinigų sumas, paramą iš biudžeto, iš devintojo EPF ne pagal programas skiriamą paramą palyginti su skirta iš ankstesnių Europos plėtros fondų ir apžvelgti EPF administravimo išlaidas;

            Atskaitomybė

                  14.

                  pažymi, kad už vystymąsi ir humanitarinę pagalbą atsakingas Komisijos narys atsako ir už EPF politiką, o už išorės santykius ir Europos kaimynystės politiką atsakingas Komisijos narys – už visą bendrą politiką ir valdymo klausimus, susijusius su EDF lėšas naudojančios EuropeAid veikla; pažymi, kad už vystymąsi ir humanitarinę pagalbą atsakingas Komisijos narys yra įpareigotas priimti sprendimus, susijusius su EPF ir tam tikromis biudžeto eilutėmis, už kurias jis atsako; ir toliau mano, kad už vystymąsi ir humanitarinę pagalbą atsakingam Komisijos nariui, „suteiktos galios“ leis jam prisiimti visą politinę atsakomybę už EPF finansuojamų programų įgyvendinimą ir už vystymosi politikos sritį, kurioje veikia EuropeAid tarnyba, kai EuropeAid atsiskaitys už savo veiklą Komisijos nariui, atsakingam už išorės santykius ir Europos kaimynystės politiką; vis dar nerimauja, kad dėl skaidrumo apie atsakomybę stokos gali rastis neaiškumų dėl EPF atskaitomybės;

            Įgyvendinimas ir RAL

                  15.

                  džiaugiasi, kad 2003 m. užregistruota, jog biudžetas įgyvendintas geriau; tačiau pažymi, kad sukūrus devintąjį EPF ir sparčiai vykdant naujų fondų įsipareigojimus, nepanaudotų išteklių lygis (pranc. reste à liquider, RAL) padidėjo 1 000 mln. EUR – nuo 8 385 mln. EUR 2002 m. pabaigoje iki 9 410 mln. EUR 2003 m. pabaigoje; mano, kad šis lygis yra nepriimtinai didelis ir ragina Komisiją sparčiau išmokėti EPF paramos lėšas;

                  16.

                  atkreipia dėmesį į tai, kad pageidaujama, jog biudžetas būtų įgyvendinamas sparčiau, tačiau vien šito neužtenka EPF veiklai pagerinti – reikia geriau įgyvendinti ir numatytus tikslus; atkreipia dėmesį į tai, kad pranešime apie finansų valdymą yra palyginami tikslai ir pasiekimai, tačiau prašo Komisiją stengtis numatyti kiekybiškai įvertinamus tikslus, kaip nurodyta Finansiniame reglamente;

                  17.

                  atkreipia dėmesį į tai, kad daug valstybių narių iki galo nesumokėjo 2003 m. įnašų; dėl šios priežasties ir dėl įmokų į Visuotinės sveikatos fondą Komisija pritrūko lėšų ir atidėjo mokėjimus; ragina valstybes nares gerbti savo teisinius įsipareigojimus dėl įnašų į EPF;

            Parama iš biudžeto

                  18.

                  atkreipia dėmesį į 19 AKR šalių 390 milijonų biudžeto skirtos paramos svarbą 2003 m.; pripažįsta, kad parama iš biudžeto gali buti veiksminga priemone, siekiant mažinti skurdą ir geriau valdyti valstybes finansus paramą gaunančiose šalyse, ypač joms suteikiant didesni „nuosavybės“ jausmą; pabrėžia „kintamo pinigų išmokėjimo metodo“ svarbą; ragina Komisiją tobulinti ekonomikos reformų vertinimo priemones ir valstybės finansų valdymo kokybę, nes jos sudaro sąlygas suteikti biudžeto paramą;

                  19.

                  supranta, kad tais atvejais, kai paramos lėšos iš biudžeto skiriamos AKR šaliai, jos naudojamos ir kontroliuojamos laikantis tos šalies, o ne EPF kontrolės procedūrų; žino, kad dėl šios priežasties reikia keisti tolesnės Komisijos priežiūros procedūras, atsisakyti tradicinės kontrolės ir sandorių patikrų, ir valstybinį finansų valdymą vertinti tikrinant informaciją ir veiklos rodiklius;

                  20.

                  tačiau pabrėžia, kad Audito Rūmai dar kartą pažymi, jog kriterijus, pagal kuriuos skiriamos paramos iš biudžeto lėšos, daugiausia sudaro makroekonomikos rodikliai, kurie atspindi tik dalį informacijos apie tai, kaip valdomi valstybės finansai; primena į pranešimą apie 2002 m. biudžeto įvykdymo patvirtinimą įtrauktą reikalavimą įvertinti, kaip tenkinamos Kotonu susitarimo 61 straipsnio 2 dalyje (13) nustatytos trys sąlygos; pritaria Audito Rūmų nuomonei, kad įvertinimą reikia atlikti formaliai laikantis visų šių kriterijų;

                  21.

                  pažymi, kad kiti rėmėjai taip pat numato didesnę paramą iš biudžeto ir Komisija su šiais rėmėjais bendradarbiauja, ypač su Pasaulio banku, nustatydama valstybinio finansų valdymo veiklos įvertinimo rodiklius; atkreipia dėmesį į informaciją, kurią pateikė Komisija, reaguodama į 2002 m. biudžeto įvykdymo patvirtinime pateiktą reikalavimą parengti pranešimą apie Valstybinių išlaidų ir finansinės atskaitomybės programos, skirtos valstybinio finansų valdymo veiklos rodikliams parengti, veiklos raidą; atkreipia dėmesį į Komisijos pareiškimą, kad 2004 m. pradžioje buvo priimtas bandomasis pagrindų planas, kad bandyti sukurtą priemonę planuojama pradėti 2004 m. pabaigoje, o sprendimas dėl analitinio pagrindų plano turi būti priimtas iki 2005 m. birželio mėnesio; prašo, kad iki 2005 m. rugsėjo 1 d. jam būtų pateikta nauja informacija apie šios programos įgyvendinimą;

            Aukščiausios audito institucijos

                  22.

                  primena, kad Parlamentas, Taryba ir Audito Rūmai mano, jog svarbu į EPF kontrolę įtraukti AKR valstybių aukščiausias audito institucijas (14);

                  23.

                  atkreipia dėmesį į informaciją, kurią Komisija pateikė savo finansų valdymo ataskaitoje apie dėl lėšų, panaudotų projektams, į kuriuos 2003 finansiniais metais įtrauktos aukščiausios audito institucijos, kaip reikalavo Parlamentas 2002 m. biudžeto įvykdymo patvirtinimo pranešime;

                  24.

                  pabrėžia, kad Komisija svarsto įvairius modulius, skirtus paremti ir skatinti aukščiausių audito institucijų vaidmenį AKR valstybėse; prašo iki kitos biudžeto įvykdymo įvertinimo procedūros apsvarstyti įvairias galimybes;

            Įtraukimas į biudžetą

                  25.

                  mano, kad įtraukus į biudžetą EPF kur kas sumažėtų EPF panaudojimo problemų ir sunkumų, pagreitėtų išmokėjimo procesas ir išnyktų dabartinė demokratijos stoka; mano, kad šį klausimą reikia spręsti pagrindinėje diskusijoje apie naujas finansines perspektyvas;

            Pagalbos ir paramos valdymo perdavimas

                  26.

                  pritaria Komisijai dėl to, kad ši perdavė lėšas ir sprendimo priėmimo galias Komisijos delegacijoms; mano, kad ši nauja organizacinė struktūra padės daugiau negu iki 2003 m. Komisijos pasiekto lygio padidinti įsipareigojimų ir mokėjimų įgyvendinimą;

                  27.

                  tačiau supranta, kad naujoji struktūra turi ne tik privalumų, bet ir trūkumų; mano, kad Komisijos personalo darbo dokumentas „Pagrindiniai pavojai, susiję su išorine pagalba“ yra labai naudingas;

                  28.

                  atkreipia dėmesį į Komisijos pranešimą apie galių perdavimo proceso įvertinimą (15); supranta, kad dekoncentravimo veikla yra beveik baigta; prašo patikinti, kad yra numatyta atitinkama lėšų ir sprendimų priėmimo galių perdavimo delegacijoms kontrolė; prašo laiku, prieš vykdant kitą galių perdavimą, pateikti pranešimą, kuriame apibūdinama galių perdavimo proceso raida, kiekybiškai įvertinamais rodikliais apibūdinami laukiami privalumai, nurodoma iki šiol gauta nauda ir išsamiai aprašomos delegacijose taikomos kontrolės struktūros, įskaitant vidinių kontrolės standartų įgyvendinimo būklę;

                  29.

                  atkreipia dėmesį į Komisijos pareiškimą, kad delegacijose ji turi reikiamą kiekį gerai kvalifikuotų ir finansus valdyti apmokytų darbuotojų; tačiau pažymi, kad Komisijos personalo valdymo rodiklis, 10 mln. EUR, palyginti su kitais pagrindiniais rėmėjais yra vienas iš mažesnių;

                  30.

                  atkreipia dėmesį į Komisijos atstovybių AKR šalyse decentralizavimo proceso pavojų, t. y. į sunkumus finansuoti būtiną personalą ir į galimybes nenuosekliai aiškinti taisykles įvairiose Komisijos atstovybėse; pabrėžia būtinybę tobulinti taisykles ir sudaryti pusiausvyrą tarp sustiprintos kontrolės tvarkos, būtinybės atsiskaityti ir greito bei veiksmingo pagrindinių sprendimų priėmimo, atliekamo pačiose atstovybėse, projektų atveju;

            Stabex lėšos

                  31.

                  pabrėžia, kad 2003 m. Komisija inventorizavo Stabex lėšas ir nustatė, jog vietinėse paramą gaunančių šalių sąskaitose vis dar yra užfiksuota maždaug 700 mln. EUR; pabrėžia, kad nors šių sąskaitų lėšos buvo pervestos paramą gaunančioms šalims ir formaliai jų nebėra EPF sąskaitose, Komisija ir toliau atsako už šias lėšas ir kontroliuoja, kad jos būtų tinkamai panaudotos; atkreipia dėmesį į Audito Rūmų pastabą, kad dėl tinkamos priežiūros stokos Komisija negali patikrinti, kaip šios lėšos naudojamos; pabrėžia, kad iki 2004 m. pabaigos Komisija ketina pradėti taikyti geresnes priežiūros procedūras, kurios iki 2005 m. visiškai įsigalios; ragina Komisiją drauge su paramą gaunančiomis šalimis stiprinti priežiūrą ir užtikrinti, kad kiek įmanoma greičiau būtų perduodamos nesumokėtos lėšos;

            Įvertinimas

                  32.

                  palankiai vertina Komisijos vidaus kontrolės veiklą, kuria buvo siekiama, kad kontrolė atitiktų daugumą standartų; tačiau yra susirūpinęs, kad Komisija dėl galių ribojimo negali atitikti 23 vidaus kontrolės standarto, susijusio su įvertinimu; prašo Komisiją pranešti, kaip ji ketina užtikrinti, kad įvertinimas ir tolesnis jo poveikio stebėjimas būtų atliekamas tinkamai, ir nurodyti datą, iki kurios Komisija tikisi įvykdyti standarto reikalavimus;

            Nustatyti terminai

                  33.

                  ragina Komisiją pateikti, o Tarybą priimti šį pasiūlymą pataisyti Finansinio reglamento 119 straipsnio 1 dalies pirmą sakinį:
                  „Europos Parlamentas, atsižvelgdamas į Tarybos kvalifikuotos daugumos balsavimu priimtą rekomendaciją, iki N +2 metų birželio 30 d. suteikia Komisijai N finansinių metų biudžeto įvykdymo patvirtinimą dėl EPF lėšų, kurias ji valdo pagal 1 straipsnio 2 dalies nuostatas.“

         (1)  OL C 293, 2004 11 30, p. 315.

         (2)  OL C 293, 2004 11 30, p. 327.

         (3)  OL C 277, 2001 10 1, p. 130.

         (4)  Priimti tekstai, P5 TA(2004) 0367.

         (5)  OL L 156, 1998 5 29, p. 108.

         (6)  OL L 317, 2000 12 15, p. 355.

         (7)  OL L 191, 1998 7 7, p. 53.

         (8)  OL L 83, 2003 4 1, p. 1.

         (9)  Žr. 2000 m. gegužės 16 d. Komisijos priimtą pranešimą Komisijai dėl išorinės pagalbos valdymo reformos.

         (10)  Žr. 2000 m. lapkričio 10 d. Bendrųjų reikalų tarybos (vystymo) priimtą Tarybos ir Komisijos pareiškimą dėl Europos bendrijos vystymo politikos.

         (11)  OL L 317, 2000 12 15, p. 3.

         (12)  Audito Rūmų metų pranešimas apie 2003 finansinius metus, p. 387.

         (13)  Tiesioginę paramą iš biudžeto makroekonomikos ar sektorių reformoms galima skirti tada, kai:

                  a)

                  valstybinių išlaidų valdymas yra deramai skaidrus, atskaitingas ir veiksmingas;

                  b)

                  pati šalis aiškiai nustato makroekonomikos ar sektoriaus politiką, kuriai pritaria jos pagrindiniai rėmėjai, ir

                  c)

                  viešieji pirkimai yra atviri ir skaidrūs.

         (14)  Žr. rezoliucijos, kurioje pateikiama pastabų dėl sprendimo, priimto dėl Komisijos biudžeto įvykdymo patvirtinimo, kuriuo įvertinama, kaip šeštasis, septintasis ir aštuntasis Europos plėtros fondai panaudojo 2002 finansinių metų biudžetą (OL L 330, 2004 11 4, p. 128), 21–24 punktus.

         (15)  SEC(2004) 0561, 2004 5 6.


title: 2016 m. sausio 14 d. Tarybos sprendimas (BUSP) 2016/35, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui

text:
15.1.2016

               LT

               Europos Sąjungos oficialusis leidinys

               L 10/15

         TARYBOS SPRENDIMAS (BUSP) 2016/35
   2016 m. sausio 14 d.
   kuriuo iš dalies keičiamas Sprendimas 2010/413/BUSP dėl ribojamųjų priemonių Iranui
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2010 m. liepos 26 d. Taryba priėmė Sprendimą 2010/413/BUSP (1) dėl ribojamųjų priemonių Iranui;

               (2)

               2013 m. lapkričio 24 d. Kinija, Prancūzija, Vokietija, Rusijos Federacija, Jungtinė Karalystė ir Jungtinės Amerikos Valstijos, kurias parėmė Sąjungos vyriausiasis įgaliotinis užsienio reikalams ir saugumo politikai, pasiekė susitarimą su Iranu dėl Bendro veiksmų plano, kuriame nustatomas požiūris siekiant rasti ilgalaikį ir visapusišką Irano branduolinio klausimo sprendimą. Buvo susitarta, kad procesas siekiant rasti šį visapusišką sprendimą pirmuoju etapu apims pradines bendrai sutartas priemones, kurių šešių mėnesių laikotarpiu turi imtis abi šalys ir kurių taikymas pratęsiamas abipusiu sutarimu;

               (3)

               2015 m. liepos 14 d. Kinija, Prancūzija, Vokietija, Rusijos Federacija, Jungtinė Karalystė ir Jungtinės Amerikos Valstijos, kurias parėmė Sąjungos vyriausiasis įgaliotinis užsienio reikalams ir saugumo politikai, pasiekė susitarimą dėl ilgalaikio ir visapusiško Irano branduolinio klausimo sprendimo. Sėkmingas Bendro visapusiško veiksmų plano (toliau –BVVP) įgyvendinimas užtikrins išimtinai taikų Irano branduolinės programos pobūdį ir sudarys sąlygas visapusiškam visų su branduoliniu klausimu susijusių sankcijų panaikinimui;

               (4)

               2015 m. liepos 14 d. Kinija, Prancūzija, Vokietija, Rusijos Federacija, Jungtinė Karalystė ir Jungtinės Amerikos Valstijos, kurias parėmė Sąjungos vyriausiasis įgaliotinis užsienio reikalams ir saugumo politikai, susitarė su Iranu pratęsti Bendro veiksmų plano priemonių įgyvendinimą, kad būtų galima atlikti būtiną pasirengimą BVVP įgyvendinimui;

               (5)

               2015 m. liepos 14 d. Taryba Sprendimu (BUSP) 2015/1148 (2) nusprendė pratęsti Bendrame veiksmų plane nurodytų priemonių įgyvendinimą iki 2016 m. sausio 14 d.;

               (6)

               siekiant suteikti pakankamai laiko imtis priemonių, reikalingų pasirengti BVVP įgyvendinimui, Bendrame veiksmų plane nurodytų Sąjungos ribojamųjų priemonių taikymo sustabdymas turėtų būti pratęstas iki 2016 m. sausio 28 d. Susijusios sutartys turėtų būti įvykdytos iki tos dienos;

               (7)

               todėl Sprendimas 2010/413/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2010/413/BUSP 26a straipsnis pakeičiamas taip:

      „26a straipsnis
      1.   3a straipsnio 1 dalyje nustatyto draudimo taikymas sustabdomas iki 2016 m. sausio 28 d. tiek, kiek jis susijęs su Irano žalios naftos įvežimu.
      2.   3a straipsnio 2 dalyje nustatyto draudimo taikymas sustabdomas iki 2016 m. sausio 28 d. tiek, kiek jis susijęs su draudimo ir perdraudimo paslaugų, susijusių su Irano žalios naftos importu, pirkimu ar įvežimu, teikimu.
      3.   3b straipsnyje nustatyto draudimo taikymas sustabdomas iki 2016 m. sausio 28 d.
      4.   4c straipsnyje nustatyto draudimo taikymas sustabdomas iki 2016 m. sausio 28 d. tiek, kiek jis susijęs su auksu ir tauriaisiais metalais.
      5.   10 straipsnio 3 dalies a, b ir c punktai iki 2016 m. sausio 28 d. pakeičiami šiais punktais:

                  „a)

                  pervedimai vykdant su maisto produktais, sveikatos priežiūra, medicinos įranga susijusius sandorius arba sandorius žemės ūkio ar humanitariniais tikslais, kurių suma mažesnė nei 1 000 000 EUR, taip pat pervedimai, susiję su asmeninėmis perlaidomis, kurių suma mažesnė nei 400 000 EUR, atliekami be išankstinio leidimo. Apie pervedimą pranešama atitinkamos valstybės narės kompetentingai valdžios institucijai, jei suma viršija 10 000 EUR;

                  b)

                  pervedimams vykdant su maisto produktais, sveikatos priežiūra, medicinos įranga susijusius sandorius arba sandorius žemės ūkio ar humanitariniais tikslais, kurių suma viršija 1 000 000 EUR, taip pat pervedimams, susijusiems su asmeninėmis perlaidomis, kurių suma viršija 400 000 EUR, būtina gauti atitinkamos valstybės narės kompetentingos valdžios institucijos išankstinį leidimą. Atitinkama valstybė narė praneša kitoms valstybėms narėms apie visus suteiktus leidimus;

                  c)

                  atliekant visus kitus pervedimus, kurių suma viršija 100 000 EUR, būtina gauti atitinkamos valstybės narės kompetentingos valdžios institucijos išankstinį leidimą. Atitinkama valstybė narė praneša kitoms valstybėms narėms apie visus suteiktus leidimus.“

            6.   10 straipsnio 4 dalies b ir c punktai iki 2016 m. sausio 28 d. pakeičiami šiais punktais:

                  „b)

                  bet kuris kitas pervedimas, kurio suma mažesnė nei 400 000 EUR, atliekamas be išankstinio leidimo. Apie pervedimą pranešama atitinkamos valstybės narės kompetentingai valdžios institucijai, jei suma viršija 10 000 EUR;

                  c)

                  atliekant bet kurį kitą pervedimą, kurio suma viršija 400 000 EUR, būtina gauti atitinkamos valstybės narės kompetentingos valdžios institucijos išankstinį leidimą. Laikoma, kad leidimas suteiktas per keturias savaites, nebent atitinkamos valstybės narės kompetentinga valdžios institucija per šį laikotarpį priima neigiamą sprendimą. Atitinkama valstybė narė praneša kitoms valstybėms narėms apie visus nesuteiktus leidimus.“

            7.   18b straipsnyje nustatytų draudimų taikymas sustabdomas iki 2016 m. sausio 28 d.
      8.   20 straipsnio 1 dalies b ir c punktuose ir 20 straipsnio 2 dalyje nustatytų draudimų taikymas į II priede pateiktą sąrašą įtrauktai Naftos ministerijai sustabdomas iki 2016 m. sausio 28 d. tiek, kiek reikia sutarčių dėl Irano naftos chemijos produktų importo arba pirkimo vykdymo iki 2016 m. sausio 28 d. tikslais.“

   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2016 m. sausio 14 d.

            Tarybos vardu

            Pirmininkas

         A.G. KOENDERS

      (1)  2010 m. liepos 26 d. Tarybos sprendimas 2010/413/BUSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP (OL L 195, 2010 7 27, p. 39).

      (2)  2015 m. liepos 14 d. Tarybos sprendimas (BUSP) 2015/1148, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui (OL L 186, 2015 7 14, p. 2).


title: 2003 m. birželio 18 d. Tarybos sprendimas, iš dalies keičiantis Tarybos sprendimą 2000/604/EB dėl Ekonominės politikos komiteto sudėties ir įstatų

text:
Svarbus teisinis pranešimas

|

32003D0475

Oficialusis leidinys L 158 , 27/06/2003 p. 0055 - 0057

		Tarybos sprendimas2003 m. birželio 18 d.iš dalies keičiantis Tarybos sprendimą 2000/604/EB dėl Ekonominės politikos komiteto sudėties ir įstatų(2003/475/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 209 straipsnį,atsižvelgdama į Komisijos nuomonę [1],kadangi:(1) Ekonominės politikos komitetas numatytas Sutarties 272 straipsnyje,(2) 2000 m. rugsėjo 29 d. Taryba priėmė Sprendimą 2000/604/EB dėl Ekonominės politikos komiteto sudėties ir įstatų [2].(3) Iki šiol šie įstatai leido Komitetui tinkamai funkcionuoti.(4) 2002 m. gruodžio mėn. Europos Vadovų Tarybos susitikime Kopenhagoje valstybių ir Vyriausybių vadovams priėmus sprendimą, 2003 m. balandžio 16 d. 10 naujų narių pasirašė Europos Sąjungos stojimo sutartį ir turėtų tapti Sąjungos nariais 2004 m. gegužės 1 d.(5) Ivykus plėtrai, Ekonominės politikos komitetas ir toliau turėtų efektyviai dirbti.(6) Ekonominės politikos komiteto sudėtis ir įstatai turėtų būti atitinkamai peržiūrėti,(14) Valstybės narės, Komisija ir Europos centrinis bankas turėtų būti atitinkamai atstovaujami Komitete. Visi turėtų paskirti po du kandidatus.NUSPRENDĖ TAIP:1 straipsnisSprendimas 2000/604/EB iš dalies keičiamas taip:a) 14 konstatuojamoji dalis pakeičiama taip:"(14) Valstybės narės, Komisija ir Europos centrinis bankas turėtų būti atitinkamai atstovaujami Komitete. Visi turėtų paskirti po du kandidatus.";b) Priedas pakeičiamas šio dokumento priedu.2 straipsnisŠis sprendimas įsigalioja 2003 m. liepos 1 d.Priimta Liuksemburge, 2003 m. birželio 18 d.Tarybos varduPirmininkasG. Drys[1] OL C 127, 2003 5 29, p. 33.[2] OL L 257, 2000 10 11, p. 28.--------------------------------------------------PRIEDAS"PRIEDASEKONOMINĖS POLITIKOS KOMITETO ĮSTATAII DALIS KOMITETO UŽDAVINIAI1 straipsnis1. Nepažeisdamas Sutarties 114 ir 207 straipsnių, Ekonominės politikos komitetas (toliau - Komitetas) padeda Tarybai pasirengti valstybių narių ir Bendrijos ekonominės politikos koordinavimo darbui ir teikia patarimus Komisijai bei Tarybai.2. Komitetas padeda pasirengti Tarybos darbui, pateikdamas ekonomines analizes, nuomones apie politikos rekomendacijų metodologiją ir projektų formuluotes, ypač apie struktūrinę augimo potencialo ir užimtumo didinimo Bendrijoje politiką. Šia prasme ypatingas dėmesys kreipiamas į:a) prekių, kapitalo, paslaugų ir darbo rinkų funkcionavimą, įskaitant darbo užmokesčio, produktyvumo, užimtumo ir konkurencingumo plėtrą,b) valstybinio sektoriaus vaidmenį ir efektyvumą bei valstybinių finansų ilgalaikį darnumą,c) tai, kokią reikšmę visai ekonomikai turi konkrečių politikos krypčių, susijusių su aplinka, tyrimais ir tobulinimu bei socialine sanglauda, vykdymas.3. Pirmiau minėtose srityse Komitetas, nepažeisdamas Sutarties 114 ir 207 straipsnių, teikia paramą Tarybos darbe, ypač formuluojant ekonominės politikos bendrąsias gaires, ir prisideda prie Sutarties 99 straipsnio 3 dalyje numatytos daugiašalės priežiūros procedūros. Šia prasme Komitetas vadovauja reguliariems šalių patikrinimams, ypač sutelkdamas dėmesį į valstybių narių struktūrines reformas.4. Nepažeisdamas Sutarties 130 ir 207 straipsnių, Komitetas prisideda prie Tarybos darbo pagal Sutarties Užimtumo antraštinę dalį.5. Komitetas padeda Ekonomikos ir finansų komitetui, ypač tikrindamas trumpalaikę ir vidutinės trukmės makroekonomikos raidą valstybėse narėse ir Bendrijoje, teikdamas analizes ir nuomones daugiausia metodologiniais klausimais, susijusiais su struktūrine ir makroekonomikos politikų sąveika bei darbo užmokesčio augimu valstybėse narėse ir Bendrijoje.6. Komitetas pateikia sistemą, pagal kurią makroekonominis Komiteto (įskaitant Europos centrinį banką), Ekonomikos ir finansų komiteto, Užimtumo komiteto, Komisijos ir socialinių partnerių atstovų dialogas vyksta techniniu lygiu.7. Kaip numatyta Sutarties 272 straipsnyje, Komisija tariasi su Komitetu dėl Europos Bendrijų bendrojo biudžeto neprivalomųjų išlaidų didžiausios padidėjimo normos.2 straipsnisNuomones Komitetas teikia Tarybos, Komisijos ar Ekonomikos ir finansų komiteto prašymu arba savo iniciatyva.3 straipsnisVykdydamas savo uždavinius Komitetas glaudžiai bendradarbiauja su Ekonomikos ir finansų komitetu teikdamas Tarybai ataskaitas. Bendradarbiaudamas ruošiant ekonominės politikos bendrąsias gaires, Komitetas teiks ataskaitas Ekonomikos ir finansų komitetui. Jis koordinuos savo darbą su Užimtumo komitetu ir kitais komitetais bei darbo grupėmis ruošdamas Tarybos darbą tose srityse, kuriose šie komitetai ir darbo grupės yra kompetentingi.II DALIS SUDĖTIS4 straipsnis1. Valstybės narės, Komisija ir Europos centrinis bankas paskiria po du Komiteto narius.2. Komiteto nariais renkami vyresnieji pareigūnai, turintys didelę kompetenciją ekonominės ir struktūrinės politikos formulavimo srityje.5 straipsnisAtlikdami savo pareigas Komiteto nariai vadovaujasi bendraisiais Bendrijos interesais.III DALIS PIRMININKAS IR SEKRETORIATAS6 straipsnis1. Komitetas iš savo narių dvejų metų kadencijai narių balsų dauguma išrenka pirmininką ir pirmininko pavaduotojus, kurių gali būti trys. Paprastai dvejų metų kadencija neatnaujinama.2. Pirmininkas perduoda savo balsavimo teisę kitam savo delegacijos nariui.7 straipsnisKai pirmininkas negali atlikti savo pareigų, jį pakeičia vienas iš Komiteto pirmininko pavaduotojų.8 straipsnis1. Komitetui padeda sekretoriatas, kuriam vadovauja sekretorius. Sekretorių ir sekretoriato uždaviniams vykdyti reikiamą personalą skiria Komisija. Sekretorių skiria Komisija, pasikonsultavusi su Komitetu. Vykdydami savo įsipareigojimus Komitetui, sekretorius ir jo personalas dirba vadovaudamiesi Komiteto nustatytomis taisyklėmis.2. Komiteto išlaidos įtraukiamos į Komisijos sąmatas.IV DALIS PROCEDŪROS9 straipsnisKai reikia balsuoti, nuomonės ar ataskaitos priimamos narių balsų dauguma. Kiekvienas narys turi vieną balsą. Tačiau, kai patarimas ar nuomonė pareiškiama dėl klausimų, kurių atžvilgiu sprendimą Taryba gali priimti vėliau, centrinių bankų ir Komisijos nariai gali dalyvauti diskusijoje, bet nedalyvauja balsavime. Komitetas taip pat pateikia ataskaitą apie mažumos arba kitokias nuomones, išreikštas diskusijos metu.10 straipsnisPaprastai per Komiteto susirinkimus kalbėti gali tik jo nariai. Išskirtiniais atvejais pirmininkas gali sutikti su kitokia tvarka.11 straipsnisKonkrečių klausimų nagrinėjimą Komitetas gali pavesti pakomitečiams ar darbo grupėms. Tokioms grupėms pirmininkauja Komiteto narys, kurį skiria Komitetas.12 straipsnisKomitetas, pakomitečiai ar darbo grupės gali kreiptis pagalbos į ekspertus.13 straipsnisKomitetas šaukiamas pirmininko iniciatyva arba Tarybos, Komisijos ar mažiausiai penkių jo narių prašymu.14 straipsnis1. Komitetui paprastai atstovauja pirmininkas; Komitetas gali paskirti pirmininką teikti ataskaitas apie diskusijas ir pristatyti žodinius komentarus apie nuomones ir Komiteto paruoštas ataskaitas.2. Komiteto pirmininkas yra atsakingas už Komiteto ryšių palaikymą su Europos Parlamentu, kuris atitinkamai informuojamas apie Komiteto darbą.15 straipsnis1. Jei nenusprendžiama kitaip, Komiteto veikla yra konfidenciali. Ta pati taisyklė taikoma jo pakomitečių ar darbo grupių veiklai.2. Komiteto paruoštos ataskaitos ir nuomonės po jų perdavimo gavėjui yra viešai prieinamos, jei nėra svarbių priežasčių laikyti jas konfidencialiomis.16 straipsnisKomitetas priima savo procedūrines taisykles."--------------------------------------------------


title: 1986 m. birželio 18 d. Tarybos sprendimas, Bendrijos vardu priimantis 1982 m. birželio 16 d. Muitinių bendradarbiavimo tarybos rekomendaciją dėl kodo, skirto transporto rūšims žymėti, naudojimo

text:
Svarbus teisinis pranešimas

|

31986D0257

Oficialusis leidinys L 167 , 24/06/1986 p. 0032 - 0033 specialusis leidimas suomių kalba: skyrius 2 tomas 4 p. 0121  specialusis leidimas švedų kalba: skyrius 2 tomas 4 p. 0121

		Tarybos sprendimas1986 m. birželio 18 d.Bendrijos vardu priimantis 1982 m. birželio 16 d. Muitinių bendradarbiavimo tarybos rekomendaciją dėl kodo, skirto transporto rūšims žymėti, naudojimo(86/257/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį,atsižvelgdama į Komisijos pasiūlymą,kadangi, laikydamasi tam tikrų taikymo sąlygų, Bendrija gali priimti 1982 m. birželio 16 d. Muitinių bendradarbiavimo tarybos rekomendaciją dėl kodo, skirto transporto rūšims žymėti, naudojimo,NUSPRENDĖ:1 straipsnisŠiuo sprendimu, laikantis tam tikrų taikymo sąlygų, Bendrijos vardu priimama 1982 m. birželio 16 d. Muitinių bendradarbiavimo tarybos rekomendacija dėl kodo, skirto transporto rūšims žymėti, naudojimo.Šios rekomendacijos tekstas bei taikymo sąlygos pridedami prie šio sprendimo.2 straipsnisTarybos pirmininkas praneša Muitinių bendradarbiavimo tarybos sekretoriatui apie 1 straipsnyje nurodytos rekomendacijos priėmimą Komisijoje laikantis tam tikrų taikymo sąlygų.Priimta Liuksemburge, 1986 m. birželio 18 d.Tarybos varduPirmininkasN. Smit-kroes--------------------------------------------------Muitinių Bendradarbiavimo Tarybos Rekomendacija1982 m. birželio 16 d.dėl kodo, skirto transporto rūšims žymėti, naudojimoMUITINIŲ BENDRADARBIAVIMO TARYBA,palengvinti tarptautinį muitinių administracijų duomenų pasikeitimą bei muitinių administracijų ir tarptautinės prekybos dalyvių duomenų pasikeitimą,MANYDAMA,kad tokiuose tarptautiniuose duomenų mainuose būtų pageidautina naudoti tarptautiniu mastu priimtą ir visuotinai taikomą kodą transporto rūšims žymėti,kad minėtoje Europos ekonominės komisijos rekomendacijoje nurodyta kodo struktūra yra tinkama naudoti tarptautiniuose duomenų mainuose transporto rūšims žymėti,šią rekomendaciją priimančių valstybių, neatsižvelgiant į tai, ar jos yra Tarybos narės, muitinių arba ekonominių sąjungų pranešti Generaliniam Sekretoriui apie priėmimą, datą, nuo kurios jos taikys šią rekomendaciją, ir jos taikymo sąlygas. Generalinis sekretorius perduoda šią informaciją visų valstybių narių muitinių administracijoms. Jis taip pat perduoda šią informaciją visoms šią rekomendaciją priėmusioms valstybių, kurios nėra narės, muitinių administracijoms, muitinėms arba ekonominėms sąjungoms.į 1981 m. kovo mėnesį Europos ekonominės komisijos (ECE) Tarptautinės prekybos tvarkos palengvinimo darbo grupės priimtą rekomendaciją Nr. 19, kurioje transporto rūšims žymėti tarptautinėje prekyboje rekomenduojama naudoti vieno skaičiaus kodo struktūrą,MANYDAMA,kad tokiuose tarptautiniuose duomenų mainuose būtų pageidautina naudoti tarptautiniu mastu priimtą ir visuotinai taikomą kodą transporto rūšims žymėti,kad minėtoje Europos ekonominės komisijos rekomendacijoje nurodyta kodo struktūra yra tinkama naudoti tarptautiniuose duomenų mainuose transporto rūšims žymėti,šią rekomendaciją priimančių valstybių, neatsižvelgiant į tai, ar jos yra Tarybos narės, muitinių arba ekonominių sąjungų pranešti Generaliniam Sekretoriui apie priėmimą, datą, nuo kurios jos taikys šią rekomendaciją, ir jos taikymo sąlygas. Generalinis sekretorius perduoda šią informaciją visų valstybių narių muitinių administracijoms. Jis taip pat perduoda šią informaciją visoms šią rekomendaciją priėmusioms valstybių, kurios nėra narės, muitinių administracijoms, muitinėms arba ekonominėms sąjungoms.iškilus poreikiui naudoti koduotą žymėjimą, tarptautiniuose muitinių administracijų bei muitinių administracijų ir tarptautinės prekybos dalyvių duomenų mainuose valstybės, neatsižvelgiant į tai, ar jos yra Tarybos narės, muitinės arba ekonominės sąjungos turėtų naudoti Europos ekonominės komisijos rekomendacijoje nurodytą vieno skaičiaus kodo struktūrą ir būsimas pakeistas šio kodo versijas,PRAŠOkad tokiuose tarptautiniuose duomenų mainuose būtų pageidautina naudoti tarptautiniu mastu priimtą ir visuotinai taikomą kodą transporto rūšims žymėti,kad minėtoje Europos ekonominės komisijos rekomendacijoje nurodyta kodo struktūra yra tinkama naudoti tarptautiniuose duomenų mainuose transporto rūšims žymėti,šią rekomendaciją priimančių valstybių, neatsižvelgiant į tai, ar jos yra Tarybos narės, muitinių arba ekonominių sąjungų pranešti Generaliniam Sekretoriui apie priėmimą, datą, nuo kurios jos taikys šią rekomendaciją, ir jos taikymo sąlygas. Generalinis sekretorius perduoda šią informaciją visų valstybių narių muitinių administracijoms. Jis taip pat perduoda šią informaciją visoms šią rekomendaciją priėmusioms valstybių, kurios nėra narės, muitinių administracijoms, muitinėms arba ekonominėms sąjungoms.Taikymo sąlygos1. Ši rekomendacija taikoma Bendrijoje nuo 1988 m. sausio 1 d.2. Kodas Nr. 6 (įvairiarūšis transportas) Bendrijoje nenaudojamas, nes ji nepripažįsta įvairiarūšio transporto priemonių.3. Kodas Nr. 9 (nežinomas) naudojamas savaeigiam transportui žymėti.--------------------------------------------------


title: 2009/785/EB: 2009 m. spalio 26 d. Komisijos sprendimas, iš dalies keičiantis Sprendimo 2008/359/EB dėl Europos Sąjungos žemės ūkio maisto pramonės konkurencingumo aukšto lygio grupės įsteigimo nuostatas, siekiant pratęsti jo taikymo laikotarpį

text:
27.10.2009

               LT

               Europos Sąjungos oficialusis leidinys

               L 280/56

      KOMISIJOS SPRENDIMAS

   2009 m. spalio 26 d.
   iš dalies keičiantis Sprendimo 2008/359/EB dėl Europos Sąjungos žemės ūkio maisto pramonės konkurencingumo aukšto lygio grupės įsteigimo nuostatas, siekiant pratęsti jo taikymo laikotarpį
   (2009/785/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   kadangi:

               (1)

               2008 m. balandžio 28 d. Komisijos sprendimo 2008/359/EB dėl Europos Sąjungos žemės ūkio maisto pramonės konkurencingumo aukšto lygio grupės įsteigimo (1) taikymo laikotarpis yra ribotas.

               (2)

               Aukšto lygio darbo grupė prisidėjo prie Bendrijos žemės ūkio maisto pramonės konkurencingumo parengdama Europos žemės ūkio ir maisto pramonės konkurencingumo ataskaitą (2), 30 rekomendacijų ir Pagrindinių iniciatyvų veiksmų planą, kuriame nurodyti įgyvendinimo veiksmai. Šias iniciatyvas reikia vykdyti.

               (3)

               Žemės ūkio maisto pramonės konkurencingumo aukšto lygio darbo grupės veiklą reikėtų tęsti pagal tas pačias minėtame sprendime nustatytas taisykles.

               (4)

               Todėl Sprendimą 2008/359/EB reikėtų atitinkamai iš dalies pakeisti,

         NUSPRENDĖ:
   Vienintelis straipsnis
   Sprendimo 2008/359/EB 6 straipsnis pakeičiamas taip:

      „6 straipsnis
      Galiojimo pabaiga
      Šis sprendimas taikomas iki 2010 m. gruodžio 31 d.“

      Priimta Briuselyje, 2009 m. spalio 26 d.

            Komisijos vardu

         Günter VERHEUGEN

            Pirmininko pavaduotojas

      (1)  OL L 120, 2008 5 7, p. 15.

      (2)  http://ec.europa.eu/enterprise/sectors/food/files/high_level_group_2008/documents_hlg/final_report_hlg_17_03_09_en.pdf


title: 2006/516/EB: 2006 m. birželio 27 d.  Tarybos sprendimas dėl Alpių konvencijos Dirvožemių apsaugos protokolo, Energetikos protokolo ir Turizmo protokolo sudarymo Europos bendrijos vardu - Deklaracijos

text:
25.7.2006

               LT

               Europos Sąjungos oficialusis leidinys

               L 201/31

      TARYBOS SPRENDIMAS

   2006 m. birželio 27 d.
   dėl Alpių konvencijos Dirvožemių apsaugos protokolo, Energetikos protokolo ir Turizmo protokolo sudarymo Europos bendrijos vardu
   (2006/516/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 175 straipsnio 1 dalį kartu su 300 straipsnio 2 dalies pirmos pastraipos pirmuoju sakiniu ir 300 straipsnio 3 dalies pirma pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Konvencija dėl Alpių apsaugos (toliau – Alpių konvencija) Europos bendrijos vardu buvo sudaryta Tarybos sprendimu 96/191/EB dėl Konvencijos dėl Alpių apsaugos (Alpių konvencijos) patvirtinimo (2).

               (2)

               Taryba Europos bendrijos vardu Tarybos sprendimu 2005/923/EB (3) nusprendė pasirašyti Alpių konvencijos Dirvožemių apsaugos protokolą, Energetikos protokolą ir Turizmo protokolą (toliau – protokolai).

               (3)

               Protokolai yra svarbus žingsnis įgyvendinant Alpių konvenciją, o Europos bendrija yra įsipareigojusi siekti šios konvencijos tikslų.

               (4)

               Alpių ekonominės, socialinės ir ekologinės tarpvalstybinės problemos išlieka pagrindiniu uždaviniu, kurį reikia spręsti šiame labai jautriame regione.

               (5)

               Bendrijos politikos kryptys, ypač prioritetinės sritys, kaip apibrėžta 2002 m. liepos 22 d. Europos Parlamento ir Tarybos sprendime Nr. 1600/2002/EB, nustatančiame šeštąją Bendrijos aplinkosaugos veiksmų programą (4), turi būti skatinamos ir stiprinamos visame Alpių regione.

               (6)

               Vienas pagrindinių Dirvožemių apsaugos protokolo uždavinių išsaugoti dirvožemių daugiafunkcinį vaidmenį, grindžiamą tvarios plėtros idėja. Privalo būti užtikrinamas tvarus dirvožemių derlingumas ir jų tiesioginė funkcija – toliau kaupti gamtos ir kultūros istoriją – ir užtikrinama, kad dirvožemiai bus naudojami žemės ūkiui ir miškininkystei, miestų planavimui ir turizmui, kitoms ekonominėms reikmėms, transportui ir infrastruktūrai bei bus žaliavų šaltinis.

               (7)

               Panaudojant bet kokį dirvožemių apsaugos būdą, reikėtų atsižvelgti į didelę regioninių ir vietos sąlygų įvairovę, egzistuojančią Alpių regione. Dirvožemių apsaugos protokolas galėtų padėti įgyvendinti atitinkamas priemones nacionaliniu ir regioniniu lygmeniu.

               (8)

               Protokolo reikalavimai, tokie kaip dirvožemio monitoringas, erozijos, potvynių ir nuošliaužų rizikos zonų nustatymas, užterštų vietovių nustatymas bei suderintų duomenų bazių sukūrimas galėtų būti panaudoti formuojant Bendrijos dirvožemių apsaugos politiką, kaip numatyta inter alia1985 m. birželio 27 d. Tarybos direktyvoje 85/377/EEB dėl tam tikrų valstybės ir privačių projektų poveikio aplinkai vertinimo (5), 1986 m. birželio 12 d. Tarybos direktyvoje 86/278/EEB dėl aplinkos, ypač dirvožemio, apsaugos naudojant žemės ūkyje nuotėkų dumblą (6), 1992 m. gegužės 21 d. Tarybos direktyvoje 92/43/EEB dėl natūralių buveinių ir laukinės faunos bei floros apsaugos (7), 1999 m. balandžio 26 d. Tarybos direktyvoje 1999/31/EB dėl atliekų sąvartynų (8), 1999 m. gegužės 17 d. Tarybos reglamente (EB) Nr. 1257/1999 dėl Europos žemės ūkio orientavimo ir garantijų fondo (EŽŪOGF) paramos kaimo plėtrai (9) ir 2000 m. spalio 23 d. Europos Parlamento ir Tarybos direktyvoje 2000/60/EB, nustatančioje Bendrijos veiksmų vandens politikos srityje pagrindus (10).

               (9)

               Energetikos protokole reikalaujama imtis atitinkamų priemonių energijos taupymo, gamybos, įskaitant atsinaujinančios energijos šaltinių skatinimo, energijos transportavimo, tiekimo ir panaudojimo srityse, siekiant sudaryti geras tvarios plėtros sąlygas.

               (10)

               Energetikos protokolo nuostatos atitinka Šeštąją Bendrijos aplinkos veiksmų programą kovojant su klimato kaita bei skatinant tvarų gamtos išteklių tvarkymą ir panaudojimą. Protokolo nuostatos taip pat atitinka Bendrijos energetikos politiką, nustatytą Bendrijos strategijos ir veiksmų plano baltąja knyga, Žaliąja knyga „Europos strategija dėl energijos tiekimo saugumo“, 2001 m. rugsėjo 27 d. Europos Parlamento ir Tarybos direktyva 2001/77/EB dėl elektros, pagamintos iš atsinaujinančiųjų energijos išteklių, skatinimo elektros energijos vidaus rinkoje (11), 2002 m. gruodžio 16 d. Europos Parlamento ir Tarybos direktyva 2002/91/EB dėl pastatų energinio naudingumo (12) ir 2003 m. birželio 26 d. Europos Parlamento ir Tarybos sprendimu Nr. 1230/2003/EB, patvirtinančiu daugiametę veiksmų programą energetikos srityje „Pažangi energetika Europai“ (2003 – 2006 m.) (13).

               (11)

               Energetikos protokolo ratifikavimas sustiprintų tarpvalstybinį bendradarbiavimą su Šveicarija, Lichtenšteinu ir Monaku. Tai padėtų užtikrinti, kad Europos bendrijos tikslus siektų įgyvendinti ir mūsų partneriai regionuose ir kad šios iniciatyvos būtų taikomos visam Alpių ekoregionui.

               (12)

               Kuriant naujas tarpvalstybines jungtis, ypač aukštos įtampos linijas, prioritetas turėtų būti teikiamas transeuropiniams energetikos tinklams (TEN-E) ir taikomos 2003 m. birželio 26 d. Europos Parlamento ir Tarybos sprendime Nr. 1229/2003/EB, nustatančiame tam tikras gaires transeuropiniams energetikos tinklams (14), išdėstytas TEN-E gairėse numatytos koordinavimo ir įgyvendinimo priemonės.

               (13)

               Europos bendrija, jos valstybės narės, Šveicarija, Lichtenšteinas ir Monakas yra Jungtinių Tautų bendrosios klimato kaitos konvencijos (JTBKKK) ir Kioto protokolo šalys. JTBKKK ir Kioto protokole reikalaujama, kad šalys suformuluotų, įgyvendintų, skelbtų ir reguliariai atnaujintų nacionalines ir regionines programas, kuriose būtų pateiktos klimato kaitos stabdymo priemonės, sprendžiant šaltinių antropogeninių išmetamųjų teršalų problemą ir numatant visų Monrealio protokolo nereguliuojamų šiltnamio efektą sukeliančių dujų šalinimą absorbentais.

               (14)

               Energetikos protokolas padeda įgyvendinti JTBKKK reikalavimus imtis priemonių sudaryti sąlygas tinkamam prisitaikymui prie klimato kaitos.

               (15)

               Turizmas – ekonomiškai labai svarbus sektorius daugelyje Alpių vietų ir yra glaudžiai susijęs su poveikiu aplinkai bei visuomenei bei nuo jo priklausomas.

               (16)

               Kadangi kalnų regionas yra unikali ir ekologiškai labai jautri zona, siekiant tvarios regiono plėtros nepaprastai svarbu suderinti ekonominius interesus, vietos gyventojų poreikius ir aplinkosauginius klausimus.

               (17)

               Turizmas vis sparčiau virsta pasauliniu reiškiniu, tačiau tuo pat metu jis išlieka sritimi, kurioje atsakomybė pirmiausiai tenka vietos ir regioniniam lygmeniui. Bendrijos atžvilgiu šiame kontekste inter alia yra svarbūs Direktyva 85/337/EEB, Direktyva 92/43/EEB, 2000 m. liepos 17 d. Europos Parlamento ir Tarybos reglamentas (EB) Nr. 1980/2000 dėl pakeistos Bendrijos ekologinio ženklo suteikimo sistemos (15), 2001 m. kovo 19 d. Europos Parlamento ir Tarybos reglamentas (EB) Nr. 761/2001 dėl organizacijų savanoriško dalyvavimo Bendrijos aplinkosaugos vadybos ir audito sistemoje (EMAS) (16) ir 2002 m. gegužės 21 d. Tarybos rezoliucija dėl Europos turizmo ateities (17). Alpių konvencija ir jos Turizmo protokolas drauge su kitais protokolais, galinčiais turėti įtakos turizmo sektoriui, turėtų būti pagrindas skatinti ir koordinuoti visų suinteresuotųjų šalių regioniniame ir vietos lygmenyje dalyvavimą, siekiant, kad tvarumas taptų pagrindiniu Alpių regiono turizmo pasiūlos kokybės gerinimo stimulu.

               (18)

               Bendras Turizmo protokolo tikslas yra skatinti tvarų turizmą, visų pirma užtikrinant, kad jis būtų plėtojamas ir tvarkomas atsižvelgiant į jo poveikį aplinkai. Šiuo tikslu protokole numatytos konkrečios priemonės ir rekomendacijos, kurios gali būti panaudotos užtikrinant, kad aplinkosaugos poreikiai atsispindėtų inovacijose ir moksliniuose tyrimuose, monitoringe ir mokymuose, valdymo priemonėse ir strategijų, planavimo ir leidimo procedūrose, susijusiose su turizmu ir ypač jo kokybine plėtra.

               (19)

               Trijų protokolų susitariančiosios šalys turėtų skatinti atitinkamą švietimą ir mokymus ir papildomai skatina visuomenės informavimą apie kiekvieno iš šių trijų protokolų tikslus, priemones ir įgyvendinimą.

               (20)

               Tikslinga, kad Europos bendrija šiuos protokolus patvirtintų,

         NUSPRENDĖ:
   1 straipsnis
   1991 m. lapkričio 7 d. Zalcburge pasirašyti Alpių konvencijos Dirvožemių apsaugos protokolas (18), Energetikos protokolas (19) ir Turizmo protokolas (20) patvirtinami Europos bendrijos vardu.
   2 straipsnis
   Europos Tarybos pirmininkas įgaliojamas paskirti asmenį (-is), įgaliotą (-us) pateikti Austrijos Respublikai Bendrijos vardu patvirtinimo dokumentą pagal Dirvožemių apsaugos protokolo 27 straipsnį, Energetikos protokolo 21 straipsnį ir Turizmo protokolo 28 straipsnį.
   Tuo pačiu metu paskirtas (-i) asmuo (-enys) pateikia išlygas ir deklaracijas, pateikiamas šio sprendimo priede.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Liuksemburge, 2006 m. birželio 27 d.

            Tarybos vardu

            Pirmininkas

         J. PRÖLL

      (1)  2006 m. birželio 13 d. nuomonė (dar nepaskelbta Oficialiajame leidinyje).

      (2)  OL L 61, 1996 3 12, p. 31.

      (3)  OL L 337, 2005 12 22, p. 27.

      (4)  OL L 242, 2002 9 10, p. 1.

      (5)  OL L 175, 1985 7 5, p. 40. Direktyva su paskutiniais pakeitimais, padarytais Europos Parlamento ir Tarybos direktyva 2003/35/EB (OL L 156, 2003 6 25, p. 17).

      (6)  OL L 181, 1986 7 4, p. 6. Direktyva su paskutiniais pakeitimai, padarytais Reglamentu (EB) Nr. 807/2003 (OL L 122, 2003 5 16, p. 36).

      (7)  OL L 206, 1992 7 22, p. 7. Direktyva su paskutiniais pakeitimai, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).

      (8)  OL L 182, 1999 7 16, p. 1. Direktyva su pakeitimais, padarytais Reglamentu (EB) Nr. 1882/2003.

      (9)  OL L 160, 1999 6 26, p. 80. Reglamentas su paskutiniais pakeitimais, padarytais Reglamentu Nr. 2223/2004 (OL L 379, 2004 12 24, p. 1).

      (10)  OL L 327, 2000 12 22, p. 1. Direktyva su paskutiniais pakeitimais, padarytais Sprendimu Nr. 2455/2001/EB (OL L 331, 2001 12 15, p. 1).

      (11)  OL L 283, 2001 10 27, p. 33. Direktyva su paskutiniais pakeitimais, padarytais EEE jungtinio Komiteto sprendimu Nr. 102/2005 (OL L 306, 2005 11 24, p. 34).

      (12)  OL L 1, 2003 1 4, p. 65.

      (13)  OL L 176, 2003 7 15, p. 29. Sprendimas su paskutiniais pakeitimais, padarytais Europos Parlamento ir Tarybos sprendimu Nr. 787/2004/EB (OL L 138, 2004 4 30, p. 12).

      (14)  OL L 176, 2003 7 15, p. 11.

      (15)  OL L 237, 2000 9 21, p. 1.

      (16)  OL L 114, 2001 4 24, p. 1. Reglamentas su paskutiniais pakeitimais, padarytais Komisijos reglamentu (EB) Nr. 196/2006 (OL L 32, 2006 2 4, p. 4).

      (17)  OL C 135, 2002 6 6, p. 1.

      (18)  OL L 337, 2005 12 22, p. 29.

      (19)  OL L 337, 2005 12 22, p. 36.

      (20)  OL L 337, 2005 12 22, p. 43.